اختار ايه؟ هختار الغرب بدال الاستشراق
عشان ده اللي شايفاه في حياتي المعاصرة
ماشي، باختار كلمة غرب
هي كلمة بتفكرني بأول معرض عملته في ٢٠٠٤
كان اسمه مترو
كان... اشتغلت على مترو في ٢٠٠٢ و٢٠٠٣
وهو عن الطبقة الوسطى في مصر واستخدامها للمترو
كنت مهتمة بالمساحة وازاي الناس بتستخدمها وبتتواجد فيها
كنت مهتمة بشكل خاص بالطبقة الوسطى في القاهرة ساعتها
واللي كانت شايفة أنها زي في كل حتة تانية عمالة تصغر
أو أنه الناس من الطبقة الوسطى عمالة تقل
وبقى شئ مخيف في الشارع بشكل ما
ده اللي كنت مهتمة بيه وأنا بصور
العمل ده اتعرض لأول مرة لما منسقة فنية فرنساوية تونسية
شافت العمل وعجبها جدا
وكانت عايزة تاخده في معرض موازي لمعرض الكتاب في فرانكفورت في المانيا
معرض الكتاب كان بيحتفل بالأدب والثقافة الشرق أوسطية في السنة دي
والمعرض كان عن... طبعا له علاقة بالشرق الأوسط
فنون لها علاقة بالشرق الأوسط
الفوتوغرافيا بشكل خاص
والمنسقة كانت مهتمة بتناول الستات للموضوع
وكانت كمان مهتمة بشكل خاص بالستات اللي بتتصور
العمل كان عن الرجالة والستات وبرضوا عن المكان
كان عن حاجات كتيرة
بس الحاجة اللي اتأكد عليها
في المعرض والنص بتاع المنسقة والسياق
كان الانوثة أو الجانب بتاع الستات
في المعرض وفي الأعمال
فالأعمال اللي اختاروها للمعرض كانوا اللي فيهم ستات
وطبعا الموضوع نفسه، أفتكر أن المعرض كان اسمه ستات عن ستات
وده خرج الشغل بشكل ما برة السياق الأصلي ودخله في سياق تاني
لفترة طويلة وده كان أول معرض ليه وحاولت اتفاوض شوية
وكنت مهتمة اعرض شغلي في السياق ده
اعرضه بره لأول مرة
فاتفوضت على انه يبقى فيه شوية صور لرجالة
كجزء من المعرض عشان هما جزء من حياتنا برضوا
حاولت اكون مرنة مع الموضوع
بس كان السياق الغربي صارم جدا وازاي كان شغلي محطوط فيه
كان حاطط العمل في السياق اللي بنشوف فيه الستات
بنشوف أن الستات بتتواجد في المترو بشكل معين
والاختيار كان على هذا الأساس أكتر من العناصر التانية اللي حطيتها في العمل
فالموضوع أنه بحب الشغل أو طبيعي وأنا بشتغل
بلمس حاجات كتيرة واحب أن الشغل يبقى فيه مستويات مختلفة
فلما تشوفيه أول مرة بتشوفي حاجة ومرة تانية تشوفي حاجة تانية
حد يشوف حاجة وحد تاني شوف حاجة تانية بسبب تجاربه
فبيقى محبط بالنسبة لي لما كل المستويات المختلفة دي
كل وجهات النظر المختلفة دي تختزل أو تستبعد
والتركيز يكون على جانب واحد أو وجهة واحدة في الشغل
ده بيقيد الشغل وبيحسسني أنه
يعني ماشي، لو حد عايز يشوف الشغل بشكل معين
بس لما يتعرض للجمهور ببقى عايزة يكون فيه الامكانيات المتاحة
عشان لما الناس تشوفه تقيده بالشكل اللي هما عايزينه
مش أنه يتحط لهم بشكل مقيد من الأول
عمري ما فهمت ده خالص أعتقد أنه له علاقة بالاتجاهات السائدة
فدلوقتي هيركزوا في المساحة العامة
واللي بقى مستهلك جدا ومقيد
وبعدين كنت مهتمة أزاي الناس بتتواجد وبتشكل وبتتأثر بالمساحة العامة
بس ده كان حاجة ما... حدش اشتغل عليها في الفوتوغرافيا أوي
في مجال الفتوغرافيا المعاصرة في القاهرة
فما كانش مثير للاهتمام لما الحاجة بتبقى اتجاه سائد
بتبقى مثيرة للاهتمام بترسخ وبتأكد وتعيد تأكيد نفس الحاجة تاني وتاني
وده بيبقى اسهل شكل ما
بيتباع بسهولة وبيتفهم بسهولة
بي... بيعجب الناس أكتر
عشان مش بتتحدى نظرتهم للعمل
مش بتتحدى قدرتهم على الفهم أو عدم الفهم
مع الفن بالذات فيه حاجة دايمة للاحساس بأني فاهمة العمل
أو فاهمة الشغل عن ايه
الموضوع مش موضوع فهم في رأيي
الموضوع له علاقة اكتر بالتواصل مع العمل
بشكل انتي بس اللي فاهماه
وبحس أن دي حاجة دايما ناقصة في... في الطريقة اللي بتتعمل بيها المعارض
مش دايما طبعا بس... الناس دايما بتحاول... عايزة تشوف حاجة مألوفة
يمكن يكون فيه نسبة صغيرة من الغير مألوف
هتخليه مثيرة جدا
بس لو فيها نسبة أعلى من عدم الألفة بيبقى زيادة أوي